Drie sterf in gru-ongeluk in Kuruman | Nuus24
Johannesburg – Twee mans en 'n vrou is dood in 'n ongeluk op die R31 in Kuruman in die Noord-Kaap, het paramedici gesê.Vanessa Jackson, woordvoerder van ER24, gesê die bestuurder van 'n Opel Astra het probeer om 'n Ford Focus verby te steek, waarna hy van agter teen dié motor gebots het.Die Ford Focus het toe 'n VW Polo getref, waarna die Astra trompop teen 'n Toyota Fortuner gebots het. Die ongeluk het omstreeks 01:00 plaasgevind.Jackson het gesê weens die skade aan die Opel Astra is drie insittendes dood."Die twee mans in hul laat 20's en 'n vrou in haar vroeë 20's het erge beserings opgedoen en is dood verklaar."Die insittendes van die ander drie voertuie het slegs ligte beserings opgedoen.Die polisie ondersoek die ongeluk.– Volg Nuus24 op Twitter ONS ROEPING AS NAVOLGERS VAN CHRISTUS - NG Kerk Somerset-Wes
ONS ROEPING AS NAVOLGERS VAN CHRISTUS
‘n “Tipiese dag” in Jesus se lewe, waar ons die KRAG en die LIEFDE van God duidelik sien in alles waarmee Jesus besig is.
Markus 1:29- Mark. 2:12 beeld ‘n “tipiese dag” in Jesus se lewe uit – ‘n dag waarin ons die KRAG en die LIEFDE van God duidelik sien in alles waarmee Jesus besig is.
Jesus het, met die krag en met die liefde van God wat in Hom was, gekom om in ‘n gebroke wêreld sukkelende mense te kom help.
Alles wat Jesus aangepak het – elke oomblik van besigwees, maar ook elke oomblik van stilwees saam met Sy hemelse Vader – was gerig op en bepaal deur hierdie einddoel, hierdie visie en roeping wat Jesus gehad het om mense te kom aanraak met die heelmakende krag en liefde van God.
Dis Jesus se stilword met sy Vader wat Hom voordurend aan sy roeping verbind het. Dis wat gemaak het dat Hy keer op keer kon wees waar Hy regtig nodig is. Dis wat gemaak het dat Hy kon sien waar die nood is en waar hy kon heelmaak waar daar heelmaking nodig was.
Jesus het vir ons – sy volgelinge – kom inspireer en deur Sy Gees kom bekragtig om vandag nog met hierdie taak voort te gaan.
Ons moet leer hoe belangrik dit is om soos Jesus:
meer tyd maak vir stilword saam met ons hemelse Vader.
meer tyd maak om saam met Hom te droom oor die heelmaking van ‘n stukkende wêreld.
meer tyd maak om saam met Hom te droom oor gelukkige mense en herstelde verhoudings.
Maar ons moet nie net bly droom nie. Ons moet van ons knieë af opstaan en met die krag en liefde wat ons van God ontvang, iets gaan doen om hierdie droom ‘n werklikheid te maak.
Vra die Here om jou bewus te maak waar en hoe hy jou nodig het. Vra dat Hy vir jou moet wys waar die seer lê en hoe jy kan help.
Gaan doen elke dag iets goed om hulle wat die naaste aan jou is – jou huweliksmaat, jou gesin… maar ook hulle wat verder van jou is – by die krag en die liefde van God uit te bring. Dit is – as navolgers van Jesus – ook ons ROEPING!
GELOOFSREIS VAN DIE GELOWIGE
DIE WAARHEID OOR JESUS EN OOR MY